
საქართველოს მთავრობის 

განკარგულება №36
2017 წლის 12 იანვარი
ქ. თბილისი

სსიპ - სახელმწიფო შესყიდვების სააგენტოს მიერ 2017 წლის განმავლობაში შესაძენი საწვავისა და საკომუნიკაციო მომსახურების ხარჯების შესახებ

 „საჯარო სამართლის იურიდიული პირის შესახებ“ საქართველოს კანონის მე-12 მუხლის პირველი პუნქტის „დ1“ ქვეპუნქტისა და საქართველოს მთავრობის 2014 წლის 23 აპრილის №306 დადგენილებით დამტკიცებული „საჯარო სამართლის იურიდიული პირის - სახელმწიფო შესყიდვების სააგენტოს დებულებისა და სტრუქტურის“ მე-7 მუხლის მე-2 პუნქტის „ე“ ქვეპუნქტის შესაბამისად, სსიპ - სახელმწიფო შესყიდვების სააგენტოს მიერ შესაძენი საწვავისა და საკომუნიკაციო მომსახურების ხარჯი განისაზღვროს შემდეგი ოდენობით:

ა) საწვავი ყოველთვიურად - 1500 ლიტრი;

ბ) საკომუნიკაციო ხარჯი ყოველთვიურად - 1000.0 ლარი.

პრემიერ-მინისტრი                                                                გიორგი კვირიკაშვილი

